Tolmedzas
Tolmedzas (fr. Tumieç, it. Tolmezzo, slovėn. Tolmeč, s. vok. Tolmein arba Schönfeld) – miestas ir komuna Udinės provincijoje, Friulio–Venecijos Džulijos regione šiaurės rytų Italijoje. Tolmedzas įsikūręs Strabuto kalno papėdėje, tarp Taljamento upės ir Būto kalnų upelio. Netoliese yra Amarianos kalnas, kurio aukštis – 1906 m. Į Tolmedzo komuną įeina penkios frakcijos (komunos dalys): Kadunėja (fr. Cjadugnee, it. Cadunea), Kaneva (fr. Cjanive, it. Caneva), Kazanova (fr. Cjasegnove, it. Casanova), Fuzėja (fr. Fusee, it. Fusea), Iledžas (fr. Dieç, it. Illegio), Imponcas (fr. Dimponç, it. Imponzo). Tolmedzas (pavadinimu Tolmetium) pirmą kartą rašytiniuose šaltiniuose minimas X a. pabaigoje, kai jis buvo Akvilėjos patriarchato dalis, tačiau išsakyta prielaidų, kad miestas yra išaugęs iš labai senos ikiromėninės gyvenvietės. Romos laikais šią vietovę kirto vienas iš svarbiausių valstybės kelių, jungusių Italiją ir dabartinę Austriją. Tolmedze gyvena apie 10 500 žmonių (2013). Miesto ir komunos globėjas – šv. Martynas Turietis, jo diena švenčiama lapkričio 11–ąją.